AMPLIACIÓN DA DELEGACIÓN DE COMPETENCIAS NA XUNTA DE GOBERNO LOCAL
ADMINISTRACIÓN LOCAL — Municipal — Redondela (Outros documentos, notificacións e informacións públicas, 14/07/2023)

Resolución da Alcaldía, número 2023-1667 de data 06/07/2023, que se transcribe a continuación: Vista a Resolución da Alcaldía 2023-1639, de data 03/07/2023, de nomeamento de membros e delegación de competencias na Xunta de Goberno Local Considerando que, conforme á disposición adicional, 2ª apdo.1, da Lei 9/2017, de 8 de novembro, de contratos do sector público, pola que se traspoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, de 26 de febreiro de 2014 (LCSP) correspóndelle á Alcaldía a competencia como órgano de contratación respecto dos contratos de obras, de subministración, de servizos, os contratos de concesión de obras, os contratos de concesión de servizos e os contratos administrativos especiais, cando o seu valor estimado non supere o 10 por cento dos recursos ordinarios do orzamento nin, en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, eventuais prórrogas incluídas sempre que o importe acumulado de todas as súas anualidades non supere nin a porcentaxe indicada, referido aos recursos ordinarios do orzamento do primeiro exercicio, nin a contía sinalada. Considerando que o Concello de Redondela levará a cabo diversas contratacións de cofinanciadas pola Unión Europea a través do Fondo Europeo de Desenvolvemento Rexional (FEDER), enmarcadas na Estratexia de Desenvolvemento Urbano Sostenible e Integrado (EDUSI), sendo esta Alcaldía a responsable da Unidade de Xestión dentro do manual de procedemento destes fondos e tendo en conta a necesidade de evitar posibles incompatibilidades, faise necesario delegar na Xunta de Goberno Local a competencia coma órgano de contratación dos contratos administrativos de obras, subministros e servizos que estean cofinanciados a través de ditos programas. É polo que, en uso das atribucións que me confiren os artigos 20, 21 e 23 da Lei 7/1985, de 2 de abril, reguladora das bases do réxime local, os artigos 61.3 e 4 e 65 da Lei 5/1997, de 22 de xullo, da administración local de Galicia, así como os artigos 35.2 d), 43, 44, 52 e 53 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF), PRIMEIRO. Ampliar as delegacións na Xunta de Goberno Local do Concello de Redondela enumeradas na Resolución da Alcaldía número 2023-1639, engadindo a competencia como órgano de contratación respecto dos contratos de obras, de subministración e de servizos que estean cofinanciados pola Unión Europea a través do Fondo Europeo de Desenvolvemento Rexional (FEDER), dentro do Programa Operativo FEDER de Crecemento Sostible, enmarcado na Estratexia de Desenvolvemento Urbano Sostenible e Integrado (EDUSI), e sempre que a competencia non corresponda ao Pleno da corporación municipal. SEGUNDO. Dar conta desta resolución ao Pleno do Concello na primeira sesión que celebre. TERCEIRO. Publicar a presente resolución no Boletín Oficial da Provincia de Pontevedra e no portal de transparencia do Concello de Redondela Documento datado e asinado electronicamente na marxe